 ****

**Iarraidh ar Thograí Comhpháirtíochta: Tionscnamh um Chathair Nuálach (2025)**

**1. Réamhrá**

Tá Comhairle Cathrach na Gaillimhe ag lorg tograí comhpháirtíochta ó eagraíochtaí cáilithe a bhfuil taithí acu i gCathair na Gaillimhe chun páirt a ghlacadh i dtionscnamh comhoibríoch faoin gclár 'Cathair Nuálach'. Is gné straitéiseach é an clár seo de [Chreatphlean Áitiúil Eacnamaíochta agus Pobail Chathair na Gaillimhe 2024-2029 –](https://www.galwaycity.ie/gccfiles/?r=/download&path=L0RlcGFydG1lbnRzL0NvbW11bml0eS1DdWx0dXJlL0xFQ1AvTEVDUCBGcmFtZXdvcmsgUGxhbiAyMDI0IC0gMjAyOS4gKDEpLnBkZg%3D%3D) agus fócas sonrach ar ghníomhaíochtaí cur chun feidhme le haghaidh 2025.

**2. Cúlra agus Comhthéacs**

I mí Eanáir 2024, ghlac Comhairle Cathrach na Gaillimhe le [Creatphlean Áitiúil Eacnamaíochta agus Pobail Chathair na Gaillimhe 2024-2029 –](https://www.galwaycity.ie/gccfiles/?r=/download&path=L0RlcGFydG1lbnRzL0NvbW11bml0eS1DdWx0dXJlL0xFQ1AvTEVDUCBGcmFtZXdvcmsgUGxhbiAyMDI0IC0gMjAyOS4gKDEpLnBkZg%3D%3D) chomh maith lena Phlean Forfheidhmithe dhá bhliain le haghaidh 2024 - 2025 [Plean Forfheidhmithe Áitiúil Eacnamaíochta agus Pobail Chathair na Gaillimhe 2024-2025](https://www.galwaycity.ie/gccfiles/?r=/download&path=L0RlcGFydG1lbnRzL0NvbW11bml0eS1DdWx0dXJlL0xFQ1AvTEVDUCBJbXBsZW1lbnRhdGlvbiBQbGFuIDIwMjQgLSAyMDI1LnBkZg%3D%3D). Tugtar breac-chuntas sa Phlean ar phríomhchuspóirí chun seasamh na Gaillimhe mar réigiún cathrach inbhuanaithe, cuimsitheach, sábháilte, nuálach agus cruthaitheach a neartú.

Cuireann 'Cathair Nuálach' leis an dul chun cinn a rinneadh in 2024 agus tacaítear le Sprioc Ardleibhéil 2 an Phlean Áitiúil Eacnamaíochta agus Pobail, a dhíríonn ar nuálaíocht, inbhuanaitheacht agus athléimneacht eacnamaíoch trí chomhoibriú.

**3. Spriocanna an Tionscnaimh**

Tá Comhairle Cathrach na Gaillimhe ag lorg tograí comhpháirtíochta ó eagraíochtaí cáilithe a bhfuil taithí acu i gCathair na Gaillimhe chun tionscnaimh chomhoibríocha a chomhfhorbairt agus a chur ar fáil a chuireann nuálaíocht, cruthaitheacht agus forbairt eacnamaíoch inbhuanaithe chun cinn. Ba cheart é a bheith mar aidhm acu torthaí a bhaint amach do cheann de na cuspóirí tosaíochta seo a leanas:

* Tacú le forbairt an gheilleagair shóisialta agus chiorclaigh
* Spiorad na cruthaitheachta, na nuálaíochta agus na fiontraíochta a chothú
* Forbairt leanúnach a dhéanamh ar an Éiceachóras Nuálaíochta
* Claochlú digiteach agus glas na fiontraíochta a chur chun cinn

Cuirfidh Comhairle Cathrach na Gaillimhe tacaíocht ar fáil chun a dtionscadal a fhorbairt agus a chur i bhfeidhm/a chur i gcrích, a chaithfidh a bheith comhoibríoch agus breisluach a sholáthar.

**4. Critéir Incháilitheachta agus Chomhpháirtíochta**

Cuirtear fáilte roimh thograí ó eagraíochtaí atá lonnaithe i gCathair na Gaillimhe:

* A bhfuil taithí léirithe acu ar thionscnaimh a chur i gcrích atá dírithe ar eacnamaíocht nó ar nuálaíocht.
* Ar féidir leo comhoibriú le Comhairle Cathrach na Gaillimhe agus le páirtithe leasmhara ábhartha.
* Atá in ann 20% ar a laghad de chostais tograí a chómhaoiniú (glacfar le hairgead tirim nó le ranníocaíochtaí comhchineáil).
* Ní mór tograí faoin tionscnamh seo a chur isteach roimh dheireadh 2025 agus ní mór amlínte réalaíocha, inghníomhaithe a thaispeáint.

**5. Ceanglais an Togra**

Ba chóir go mbeadh na tograí tosaigh trí leathanach ar a mhéad agus an méid seo a leanas iontu:

* Forléargas gairid ar an togra lena n-áirítear a spriocanna, torthaí ionchais agus amlíne.
* Cur síos ar an gcaoi a gcuirfear an togra i bhfeidhm i gcomhar le Comhairle Cathrach na Gaillimhe agus le daoine eile.
* Míniú ar ghnéithe nuálacha an togra agus a theacht le chéile le cuspóirí Phlean Forfheidhmithe Phlean Áitiúil Eacnamaíochta agus Pobail 2024 – 2025 (Sprioc Ardleibhéil 2).
* Buiséad mionsonraithe lena n-áirítear costais mheasta, acmhainní atá ag teastáil, ranníocaíochtaí comhchineáil agus deimhniú ar chistiú meaitseála.

**6. Critéir na Meastóireachta**

Déanfar meastóireacht ar thograí bunaithe ar na nithe seo a leanas:

* Ailíniú le cuspóirí Phlean Forfheidhmithe Phlean Áitiúil Eacnamaíochta agus Pobail 2024 – 2025 (Sprioc Ardleibhéil 2).
* An neart agus an fhéidearthacht a bhaineann leis an gcur chuige comhoibritheach atá beartaithe.
* Acmhainneacht nuálach agus tionchair phraiticiúla phobail/eacnamaíochta.
* Réalachas na hamlíne agus an bhuiséid, lena n-áirítear tiomantas cómhaoinithe.

D'fhéadfaí cuireadh a thabhairt d’eagraíochtaí a bhfuil tograí acu a n-éiríonn leo áit a fháil ar an ngearrliosta tuilleadh plé agus scagtha a dhéanamh i gcomhpháirtíocht le Comhairle Cathrach na Gaillimhe.

**7. Treoirlínte an Iarratais**

* Ní mór tograí a chur isteach faoi 5 i.n. Dé hAoine, 9 Bealtaine 2025.
* Seol do thogra ar ríomhphost chuig [Eimear.Coleman@galwaycity.ie](mailto:Eimear.Coleman@galwaycity.ie) le 'Togra Comhpháirtíochta - Ainm na hEagraíochta’ sa líne ábhair.
* Má tá aon cheisteanna agat is féidir leat teagmháil a dhéanamh le hEimear Coleman, Forbairt Eacnamaíochta ar [Eimear.Coleman@galwaycity.ie](mailto:Eimear.Coleman@galwaycity.ie)